En middelsstor (vingespenn 15 – 19 mm), gråbrun møll med lange antenner. Den kan ligne på , men er gjerne litt større og mørkere enn denne. For å bestemme artene i slekten helt sikkert kan det kreves at man dissekerer ut kjønnsorganene og studerer disse. Antennen er trådformet og gulaktig, hos hannen omtrent to og en halv gang så lang som forvingen, hos hunnen rundt dobbelt så lang. Hodet er kledt med gule, oppstående, hårlignende skjell. Forvingen er mørkt gråbrun, i den ytre delen med tydelig nettmønster. Bakvingen er grå.